《放船一首》
宋代·韦骧

峥嵘岁垂尽，泛鹢下岷江。鸣橹风声壮，摇旌日影双。

巨滩何累累，急鼓促韸韸。语疾躯生翼，论危颈缩腔。

栖迟凭漆几，睥睨近纱窗。解缆侵朝雾，休程傍晚矼。

童山连岌岌，古木竞摐摐。岑绝行荒县，间关按列邦。

俗书慵注目，薄酒倦开缸。仙迹徒追羡，名篇乃素降。

有谁陪亹亹，竟夕听淙淙。幽兴将诗遣，还嗟语意厖。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。